text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000002", "text": "Bla\u0301i Krossur i\u0301 ny\u0301ggjum h\u00f8lum"}, {"text_idx": "#000003", "text": "Bla\u0301i Krossur hevur nu\u0301 samla\u00f0 allar si\u0301nar handlar a\u0301 einum sta\u00f0 i\u0301 Runavi\u0301k, og seinnapartin ho\u0301sdagin bjo\u0301\u00f0a\u00f0i ein gla\u00f0ur Dakko Petersen v\u00e6lkomin teimum ny\u0301ggju h\u00f8lunum, sum eisini ru\u0301ma fundarh\u00f8li, vi\u00f0taluru\u0301m til b\u00f8rn og avvarandi teirra, skrivstovur og anna\u00f0."}, {"text_idx": "#000004", "text": "\u2013 I\u0301 mi\u00f0h\u00e6ddini vera endurny\u0301tsluhandlarnir, i\u0301 nor\u00f0ara enda vera kl\u00e6\u00f0ini og i\u0301 sunnara endanum ver\u00f0ur endurny\u0301tslan av m\u00f8blum og \u00f8\u00f0rum lutum. Ein partur av loftinum fer at hoyra upp i\u0301 endurny\u0301tsluhandilin, me\u00f0an hin ver\u00f0ur til skiljing at kl\u00e6\u00f0um, fundarh\u00f8li, vi\u00f0taliru\u0301m til b\u00f8rn og avvarandi teirra, skrivstovur og anna\u00f0. Ta\u00f0 sigur Dakko Petersen, a\u00f0alskrivari, hja\u0301 Bla\u0301a Krossi F\u00f8roya."}, {"text_idx": "#000005", "text": "Eftir taluna hja\u0301 a\u00f0alskrivaranum sang Ba\u0301r\u00f0ur a\u0301 Lakjuni, i\u00f0 eisini er limur i\u0301 landsnevndini hja\u0301 Bla\u0301a Krossi, 2 sangir, og si\u0301\u00f0ani var ti\u0301\u00f0 til a\u00f0rar talur. Dakko Petersen er a\u0301\u00f0ur fortalt Tru\u0301bo\u00f0anum, at tey fa\u0301a sto\u0301ran stu\u00f0ul fra\u0301 millum anna\u00f0 Betri Stu\u00f0ulsgrunninum, i\u00f0 hevur gj\u00f8rt \u00e6tlanina til veruleika. Evy Jacobsen, forstjo\u0301ri i\u0301 Betri samtakinum, bar eisini eina heilsu fram."}, {"text_idx": "#000006", "text": "Hon fortaldi, at tey i\u0301 Betri Stu\u00f0ulsgrunninum, sum eisini arbei\u00f0a fyri at fyribyrgja ska\u00f0um og sju\u0301kum og at skapa tryggar umst\u00f8\u00f0ur og tilt\u00f8k, gle\u00f0ast um at kunna stu\u00f0la Bla\u0301a Krossi og teimum mongu sja\u0301lvbodnu hondunum."}, {"text_idx": "#000007", "text": "Runavi\u0301kar Kommuna hevur eisini lati\u00f0 \u00e6tlanini peningaligan stu\u00f0ul, og borgarstjo\u0301rin Torbj\u00f8rn Jacobsen hev\u00f0i eisini eina heilsu. Eftir taluna fra\u0301 Sverra Steinho\u0301lm, forma\u00f0nni i\u0301 Bla\u0301a Krossi F\u00f8roya, sluppu \u00f8ll at hyggja runt i\u0301 teimum ny\u0301ggju h\u00f8lunum, sum o\u0301iva\u00f0 vera til sto\u0301ra gle\u00f0i hja\u0301 kundum og \u00f8\u00f0rum, i\u00f0 ny\u0301ta h\u00f8lini \u2013 ikki minst teimum fra\u0301 i\u0301shu\u0301sinum."}, {"text_idx": "#000008", "text": "Longu leygardagin hevur handilin si\u0301n fyrsta vanliga arbei\u00f0sdag, har tey hava opi\u00f0 fra\u0301 klokkan 10 til 14. Ma\u0301nadagin til fri\u0301ggjadagin fara tey si\u0301\u00f0ani at hava opi\u00f0 fra\u0301 klokkan 13 til 17.30."}, {"text_idx": "#000009", "text": "Go\u0301\u00f0 mo\u0301tt\u00f8ka og no\u0301g mik\u00f0 at gera"}, {"text_idx": "#000014", "text": "Ho\u0301sdagin 28. sep. kl. 19:30 ert tu\u0301 aftur v\u00e6lkomin til vekingarm\u00f8ti vi\u00f0 tru\u0301bo\u00f0arunum O\u0301lavi Jacobsen og Carsten Fonsdal Mikkelsen. Saman bjo\u0301\u00f0a teir til eitt kv\u00f8ld vi\u00f0 b\u00f8n, sangi og vitnisbur\u00f0i. Vekingar..."}, {"text_idx": "#000016", "text": "Seinastu tvey a\u0301rini er no\u0301gv broytt i\u0301 landinum. Li\u0301vi\u00f0 er vori\u00f0 sera torf\u00f8rt, eingin u\u0301tbu\u0301gving, einki arbei\u00f0i\u00f0 og li\u0301\u00f0ingarnar koma av hesi ors\u00f8k. O\u0301tti er a\u0301 fo\u0301lki og serliga eru ta\u00f0 kvinnurnar, sum eru m..."}, {"text_idx": "#000026", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000035", "text": "Les meira um okkara cookie politikk her"}]